# Susitarimas dėl rangos SUTARčių Nr.: 40410/570696, 40410/570697, 40410/572143, 40410/572218, 40410/572221, 40410/572416, 40410/572412, 40410/572407 pakeitimo

2018-03-26, Nr. K-321

Vilnius

**AB „Energijos skirstymo operatorius“** (toliau – Užsakovas), pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT-03212 Vilnius, Lietuvos Respublika, duomenys apie kurią kaupiami ir saugomi VĮ Registrų centras Vilniaus filiale, atstovaujama generalinės direktorės Dalios Andrulionienės ir l. e. p. Tinklų vystymo tarnybos direktoriaus Igno Pranskevičiaus, veikiančio pagal generalinio direktoriaus 2018-01-10 įsakymą Nr. P-4 ir bendrai veikiančių pagal 2017-11-07 generalinio direktoriaus įsakymą Nr. 768, ir

**„Žilinskis ir Co“, UAB** (toliau – Rangovas), pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 304317232, PVM mokėtojo kodas LT100010333316, registruotos buveinės adresas Užtvankos g. 17, Dainiai, LT-74202 Jurbarko r., Lietuvos Respublika, duomenys apie kuria kaupiami ir saugomi VĮ Registrų centras, atstovaujama Direktoriaus Dr. Žilvino Žilinskio, veikiančio pagal bendrovės įstatus,

toliau Užsakovas ir Rangovas kiekvienas atskirai vadinamas Šalimi, o bendrai – Šalimis,

atsižvelgdamos į tai, kad:

* Šalys sudarė rangos darbų sutartis Nr.: 40410/570696, 40410/570697, 40410/572143, 40410/572218, 40410/572221, 40410/572416, 40410/572412, 40410/572407 (toliau – Sutartys), pagal kurias Rangovas įsipareigojo savo rizika ir savo medžiagomis (išskyrus Užsakovo Teikiamas medžiagas) Sutartyse nurodytomis sąlygomis ir terminais atlikti Tipinių elektros tinklų objektų projektavimo paslaugas ir įrengimo darbus (toliau – Darbai) ir perduoti šių Darbų rezultatą Užsakovui, o Užsakovas įsipareigojo priimti atliktus Darbus ir sumokėti už juos Sutartyse nurodytomis sąlygomis ir tvarka;
* 2018-03-12 gautas Rangovo raštas Nr. 14-084/520, kuriuo informuojama, kad dėl šiuo metu elektros įrenginius gaminančių įmonių rinkoje susiklosčiusios nepalankios situacijos, įmonės dėl didelių užsakymų kiekio nespėja pagaminti įrenginių. Rangovas prašo papildyti Sutartis gamintoju pagal AB ESO gaminių atitinkančių techninių reikalavimų sąrašą (Susitarimo priedas Nr. 2), kad būtų užtikrintas savalaikis Sutarčių vykdymas;
* Užsakovas tokiam pakeitimui neprieštarauja;
* Sutarčių pakeitimas nepakeičia pirkimo Sutarčių pobūdžio;
* neesminis Sutarčių keitimas nepažeis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) įtvirtintų viešųjų pirkimų principų, nes nėra keičiami Darbų įkainiai, dėl tokio Sutarčių keitimo nepasikeis ekonominė Sutarčių pusiausvyra Rangovo naudai, be to, toks keitimas sąlygotas objektyviai pagrįstomis aplinkybėmis;

vadovaudamosi PĮ 97 straipsnio 1 dalimi 5 punktu ir Sutarties BD 20.10 punktu,

sudarė šį susitarimą (toliau – Susitarimas), kuriuo susitarė:

1. Papildyti Sutarčių priedo Nr. 6, 19 punktą, naujais gamintojais: UAB „Elga“ ir UAB „Ozas“.
2. Kitos Sutarčių sąlygos lieka galioti nepakitusios.
3. Susitarimas įsigalioja nuo jo pasirašymo dienos ir yra neatskiriama Sutarčių dalis.
4. Susitarimas sudarytas dviem vienodą teisinę galią turinčiais egzemplioriais, po vieną egzempliorių kiekvienai Šaliai.

Susitarimo priedai:

Priedas Nr. 1 – Rangovo raštas.

Priedas Nr. 2 – Gaminių atitinkančių AB ESO techninius reikalavimus sąrašas.

|  |  |  |  |  |  |  |
| --- | --- | --- | --- | --- | --- | --- |
| |  | | --- | | **Rangovas** | | **„Žilinskis ir Co“, UAB** | | Direktorius  Dr. Žilvinas Žilinskis | |  | |  | | **Užsakovas**  **AB „Energijos skirstymo operatorius“**  Generalinė direktorė  Dalia Andrulionienė  L.e.p. Tinklų vystymo tarnybos direktorius  Ignas Pranskevičius |